钦定古今图书集成/明伦汇编/官常典/第659卷 > 《魏兖二州所荐田夷吾曹璠二人准敕试诗日终百首授以所贡郡县尉制》前人
## 钦定古今图书集成/明伦汇编/官常典/第659卷 > 《魏兖二州所荐田夷吾曹璠二人准敕试诗日终百首授以所贡郡县尉制》前人

敕：乃者魏、兖二帅，以田夷吾、曹璠并善属文，贡置阙
下。有司奉报，明试以诗，五言百篇，终日而毕，藻思甚
敏，文理多通。贤侯荐延，宜有升奖，因其所贡郡县，各
命以官，而倚马员来，衣锦归去，以文得禄，亦足为荣。
可依前件。